Oscar-benoemings 2019: ‘Roma’, ‘The Favourite’ maak skoonskipRachel Weisz, Olivia Colman en Emma Stone van ‘The Favourite’. (Foto: Facebook via ‘The Favourite’) Die benoemings vir die 91ste Oscar-toekennings is Dinsdag aangekondig en die Meksikaanse Netflix-rolprent Roma en die komedie-drama The Favourite is beide vir 10 beeldjies benoem. Roma vertel die verhaal van regisseur Alfonso Cuarón, wat benoem is vir beste regisseur, se jeug in Meksiko terwyl The Favourite in die 18de eeu afspeel in ŉ tyd waar Engeland en Frankryk in ŉ oorlog gewikkel is. Yorgos Lanthimos is die regisseur van dié sterbelaaide fliek, wat aktrises soos Olivia Colman, Emma Stone en Rachel Weisz insluit. Lanthimos is ook benoem vir beste regisseur. Colman is benoem as beste aktrise, terwyl Stone en Weisz teen mekaar meeding in die kategorie vir beste aktrise in ŉ ondersteunende rol. Stone is in 2017 met die beeldjie vir beste aktrise vereer vir haar rol in die fliek La La Land. Emily Blunt in ‘Mary Poppins Returns’. (Foto: Facebook via ‘Mary Poppins Returns’) Marvel Studios se Black Panther het geskiedenis gemaak deur die eerste superheld-fliek te wees wat benoem is vir beste fliek. Dié aksiebelaaide lokettreffer sal meeding in dié kategorie teen gunstelinge soos BlacKkKlansman, Bohemian Rhapsody, Green Book, A Star Is Born en Vice. Glenn Close en Lady Gaga, wat tydens die toekenningseisoen met verskeie beeldjies huis toe is vir hul onderskeie rolle in The Wife (Close) en A Star is Born (Lady Gaga), is ook albei benoem vir beste aktrise. Dié twee aktrises is vroeg in Januarie gesamentlik aangewys as beste aktrise tydens die Critics Choice-toekennings. Emily Blunt is tot baie se verbasing nie vanjaar benoem vir die titelrol in die fliek Mary Poppins Returns nie. Dit nadat sy vir talle toekennings benoem is tydens vanjaar se toekenningsseisoen, insluitend twee benoemings vir die Screen Actors Guild-toekennings. Die fliek is egter benoem in ŉ rits ander kategorieë, onder meer vir beste kostuumontwerp, beste oorspronklike klankbaan, beste stelontwerp en beste oorspronklike liedjie vir die lied “The Place Where Lost Things Go”. Julie Andrews is in 1965 met die beeldjie vir beste aktrise huis toe vir haar rol as Mary Poppins in die oorspronklike rolprent. Chadwick Boseman in ‘Black Panther’. (Foto: Facebook via ‘Black Panther’) Christian Bale (Vice), Bradley Cooper (A Star Is Born), Willem Dafoe (At Eternity’s Gate), Rami Malek (Bohemian Rhapsody) en Viggo Mortensen (Green Book) is in die kategorie vir beste akteur benoem. Malek is met die Golden Globe vir beste akteur in ŉ dramafliek vir sy rol as Freddie Mercury huis toe. Die Oscar-toekennings word op 24 Februarie in die Dolby-teater in Los Angeles in die VSA oorhandig. Die akteur Kevin Hart sou aanvanklik die seremoniemeester wees, maar is van dié gesogte pos geskrap toe homofobiese twiets wat hy in 2011 gemaak het, die lig gesien het. Daar is tans nog nie ŉ gasheer vir die seremonie nie. Hier is ŉ volledige lys van die benoemings: Beste fliek Black Panther BlacKkKlansman Bohemian Rhapsody The Favourite Green Book Roma A Star Is Born Vice Beste akteur Christian Bale (Vice) Bradley Cooper (A Star Is Born) Willem Dafoe (At Eternity’s Gate) Rami Malek (Bohemian Rhapsody) Viggo Mortensen (Green Book) Beste aktrise Yalitza Aparicio (Roma) Glenn Close (The Wife) Olivia Colman (The Favourite) Lady Gaga (A Star Is Born) Melissa McCarthy (Can You Ever Forgive Me?) Beste akteur in ŉ ondersteunende rol Mahershala Ali (Green Book) Adam Driver (BlacKkKlansman) Sam Elliott (A Star Is Born) Richard E. Grant (Can You Ever Forgive Me?) Sam Rockwell (Vice) Beste aktrise in ŉ ondersteunende rol Amy Adams (Vice) Marina de Tavira (Roma) Regina King (If Beale Street Could Talk) Emma Stone (The Favourite) Rachel Weisz (The Favourite) Beste regisseur Spike Lee (BlacKkKlansman) Pawel Pawlikowski (Cold War) Yorgos Lanthimos (The Favourite) Alfonso Cuarón (Roma) Adam McKay (Vice) Beste aangepaste draaiboek The Ballad of Buster Scruggs BlacKkKlansman Can You Ever Forgive Me? If Beale Street Could Talk A Star Is Born Beste oorspronklike draaiboek The Favourite First Reformed Green Book Roma Vice Beste tekenprent Incredibles 2 Isle of Dogs Mirai Ralph Breaks the Internet Spider-Man: Into the Spider-Verse Beste kinematografie Cold War The Favourite Never Look Away Roma A Star Is Born Beste kostuumontwerp The Ballad of Buster Scruggs Black Panther The Favourite Mary Poppins Returns Mary Queen of Scots Beste dokumentêre fliek Free Solo Hale County This Morning, This Evening Minding the Gap Of Fathers and Sons RBG Beste dokumentêre kortfliek Black Sheep End Game Lifeboat A Night at the Garden Period. End of Sentence Beste filmredigering BlacKkKlansman Bohemian Rhapsody The Favourite Green Book Vice Beste internasionale fliek Capernaum Cold War Never Look Away Roma Shoplifters Beste grimering en haarstilering Border Mary Queen of Scots Vice Beste oorspronklike klankbaan Black Panther BlacKkKlansman If Beale Street Could Talk Isle of Dogs Mary Poppins Returns Beste oorspronklike liedjie “All the Stars” (Black Panther) “I’ll Fight” (RBG) “The Place Where Lost Things Go” (Mary Poppins Returns) “Shallow” (A Star Is Born) “When a Cowboy Trades His Spurs For Wings” (The Ballad of Buster Scruggs) Beste stelontwerp Black Panther The Favourite First Man Mary Poppins Returns Roma Beste tekenprent (kortfliek) Animal Behaviour Bao Late Afternoon One Small Step Weekends Beste lewendige aksie (kortfliek) Detainment Fauve Marguerite Mother Skin Beste klankredigering Black Panther Bohemian Rhapsody First Man A Quiet Place Roma Beste klankvermenging Black Panther Bohemian Rhapsody First Man Roma A Star Is Born Beste visuele effekte Avengers: Infinity War Christopher Robin First Man Ready Player One Solo: A Star Wars Story